**Poem pentru tine**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poemu’-acesta-i pentru tine ,iubita mea din depărtări!

Tu ai plecat pe căi străine – ne-om întâlni în alte zări.

Când soarta ne va reuni, va fi exact cum îmi doresc,

Tu, muza mea cea călătoare, iar eu poetul pitoresc

Care-ți va recita poeme de dragoste, dar și de dor,

Ce l-am simțit ades, amarnic, credeam aproape c-o să mor

De-a inimii grea apăsare ce o simțeam în lipsa ta,

Căci fără tine fericirea nici că mai poate exista.

Cu tine-n gând am scris poeme – te-or aminti în nemurire

Chiar dacă noi vom trece iute în fantomatică nefire,

Iubirea noastră va fi-n veacuri nepieritoare și senină

Prin versul ce mi-ai inspirat, tu, muza mea ca o regină!